“เงินบาท” วันนี้เปิดตลาด 34.60 บ. นักลงทุนจับตาตัวเลขเศรษฐกิจสหรัฐ
ทีเอ็มบีธนชาต เผย ค่าเงินบาทวันนี้เปิดตลาด 34.60 บาทต่อดอลลาร์ อ่อนค่าเล็กน้อย เทียบราคาปิดวานนี้ที่ระดับ 34.55 บาท/ดอลลาร์ โดยมองกรอบค่าเงินบาทวันนี้เคลื่อนไหวช่วง 34.45-34.70 บาท ด้านนักลงทุนจับตาตัวเลขเศรษฐกิจสหรัฐ
ทีเอ็มบีธนชาต เผย ค่าเงินบาทวันนี้เปิดตลาด 34.60 บาทต่อดอลลาร์ อ่อนค่าเล็กน้อย เทียบราคาปิดวานนี้ที่ระดับ 34.55 บาท/ดอลลาร์
15 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(15 ธ.ค.65) ค่าเงินบาทเช้านี้เปิดตลาด 34.60 บาท/ดอลลาร์ อ่อนค่าเล็กน้อย เทียบราคาปิดตลาดเมื่อวานที่ระดับ 34.55 บาท/ดอลลาร์
โดยดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กเมื่อวานนี้ หลังจากที่ประชุมธนาคารกลางสหรัฐ (เฟด) มีมติปรับขึ้นอัตราดอกเบี้ย 0.50% ในการประชุมครั้งล่าสุด ซึ่งสอดคล้องกับการคาดการณ์ของตลาด สู่ระดับ 4.25-4.50% ซึ่งเป็นระดับสูงสุดในรอบ 15 ปี พร้อมกับส่งสัญญาณว่าจะปรับขึ้นดอกเบี้ยอีกอย่างน้อย 0.75% ภายในสิ้นปี 2566
ขณะที่นักลงทุนจับตาข้อมูลเศรษฐกิจสหรัฐในสัปดาห์นี้ โดยในวันนี้จะมีการเปิดเผยจำนวนผู้ขอรับสวัสดิการว่างงานรายสัปดาห์, ยอดค้าปลีกเดือน พ.ย. และการผลิตภาคอุตสาหกรรมเดือน พ.ย. ส่วนในวันพรุ่งนี้จะมีการเปิดเผยดัชนีผู้จัดการฝ่ายจัดซื้อ (PMI) ภาคการผลิตและภาคบริการขั้นต้นเดือน ธ.ค.จากเอสแอนด์พี โกลบอล
โดยมองกรอบค่าเงินบาทวันนี้ เคลื่อนไหวช่วง 34.45-34.70 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง ส่วนผู้ส่งออกขายเงินตราต่างประเทศที่ระดับเหนือ 35 บาท/ดอลลาร์